text: Unicef Andorra » Blog Archive » TREBALLAR EN LES PITJORS CONDICIONS - Unicef Andorra – Units per la Infància
  A tot el món, 152 milions de nens i nenes treballen. I més de la meitat, 73 milions, ho fan en condicions extremes i perilloses que amenacen la seva seguretat, salut, educació i desenvolupament. No tenen cap sortida. Viuen explotats, sense escapatòria. La majoria a l'Àfrica subsahariana i Àsia. Si no actuem ja, els condemnem a una vida de pobresa i exclusió.
  Treballen en mines, respirant aire tòxic, de sol a sol, manipulant amb les seves mans nues substàncies químiques perilloses, en abocadors, als carrers, en fàbriques. També en plantacions fent anar maquinària perillosa, com a empleades domèstiques, de vegades a canvi de deutes, i patint càstigs i abusos per part dels seus ocupadors.
  El 25% dels infants que treballen en condicions perilloses tenen menys de 12 anys.
  36 milions de nenes entre 5 i 14 anys realitzen tasques domèstiques més de 21 hores setmanals
  9 de cada 10 nens que treballen al món viuen a l'Àfrica subsahariana o Àsia
  KALALA, 12 anys, República Democràtica del Congo: tenia 5 anys quan va començar a treballar a les mines de diamants.
  HADIZA, 15 anys, Níger: treballava venent als carrers, els homes li demanaven que se n'anés al llit amb ells i ho va deixar.
  MOHAMAD, 15 anys, Síria: les seves mans estan destrossades pel treball que realitza cada dia en una fàbrica de ciment.
  REI SENG, 13 anys, Myanamar: guanya 3 euros enquitranant camins, treballant una mitjana de 52 hores a la setmana.
  HALINA, 10 anys, Costa de Marfil: treballava al camp recollint cacau, ensacant-lo i transportant-lo.
  YASMIN, 14 anys, Assentament de Ghazieh (Líban): treballa al camp per pagar el lloguer de l'habitació on viu amb el seu germà petit.
  En UNICEF portem dècades treballant en un marc protector per a la infància amb els governs, les empreses, la societat civil i les comunitats, per així acabar d'una vegada per totes amb el treball infantil.
  EDUCACIÓ: posant el focus en l'educació, per a que tots els infants puguin anar a l'escola.
  MARCS LEGALS: enfortint els marcs legals per a protegir als nens in enes contra el treball infantil.
  INGRESSOS DE LES FAMILIES: recolzant les economies familiars o generant fonts d'ingressos alternatives per a les famílies.
  COMUNITATS I EMPRESES: generant consciència en les comunitats i empreses sobre els drets dels infants i la importància de l'educació.
  SIGNA LA PETICIÓ que han iniciat els nostres companys del Comitè espanyol aquí i sigues el seu botó d'emergència!
  This entry was posted on dimarts, juny 12th, 2018 at %H:%M	and is filed under General. You can follow any responses to this entry through the RSS 2.0 feed. Both comments and pings are currently closed.